b'\n_START_ARTICLE_\nJaponijos \xc5\xbeem\xc4\x97s\n_START_PARAGRAPH_\nJaponijos \xc5\xbeem\xc4\x97s (jap. \xe5\x9b\xbd kuni, oficialiau\xc2\xa0\xe2\x80\x93 \xe5\xbe\x8b\xe4\xbb\xa4\xe5\x9b\xbd ricuriokoku)\xc2\xa0\xe2\x80\x93 senieji Japonijos administraciniai vienetai, kuri\xc5\xb3 pagrindu suformuotos ir dabartin\xc4\x97s Japonijos prefekt\xc5\xabros. Viduram\xc5\xbei\xc5\xb3 laikotarpiu jos buvo tap\xc4\x99 atskirais politiniais vienetais.\n_START_SECTION_\nTradicin\xc4\x97s \xc5\xbeem\xc4\x97s\n_START_PARAGRAPH_\nTradicin\xc4\x97s \xc5\xbeem\xc4\x97s ir j\xc5\xb3 skai\xc4\x8dius galutinai susiformavo pa\xc4\x8dioje VIII a prad\xc5\xbeioje, vykdant administracines reformas. \xc5\xa0i reforma r\xc4\x97m\xc4\x97si kini\xc5\xa1ku administracijos principu, paplitusiu Ryt\xc5\xb3 Azijoje. \xc5\xa0alyje aplink sostin\xc4\x99 buvo i\xc5\xa1skirtas centrinis regionas Kinai, o visa likusi Japonija buvo padalinta \xc4\xaf septynis \xe9\x81\x93 d\xc5\x8d (\xc5\xa1\xc4\x8did\xc5\x8d), kurie dalinti \xc4\xaf \xc5\xbeemes \xe5\x9b\xbd kuni, o \xc5\xa1ios savo ruo\xc5\xbetu dalintos \xc4\xaf smulkesnius vienetus (kio, ri), iki paties smulkiausio administracinio vieneto\xc2\xa0\xe2\x80\x93 \xe6\x88\xb8 to, atitinkan\xc4\x8dio vien\xc4\x85 \xc5\xa1eim\xc4\x85._NEWLINE_\xc5\xbdem\xc4\x97s, kuni, ypa\xc4\x8d \xc5\xa1alies susiskaldymo laikotarpiu tapusios u\xc5\xbedarais pasauliais, vyst\xc4\x97 savit\xc4\x85 kult\xc5\xabr\xc4\x85. Kiekviena j\xc5\xb3 gars\xc4\x97jo tam tikrais menais, tradicijomis ar produktais. Dar ir dabar pla\xc4\x8diai naudojami tokie terminai, kaip Bizen keramika, Kaga audini\xc5\xb3 da\xc5\xbeymas, E\xc4\x8digo kardai ir pan._NEWLINE_XVII a prad\xc5\xbeioje Tokugavoms suvienijus Japonij\xc4\x85, \xc5\xbeemi\xc5\xb3 ribos buvo i\xc5\xa1laikytos. Jos tapo administraciniais vienetais, pavadintais \xe8\x97\xa9 han.\n_START_SECTION_\nPanaikinimas\n_START_PARAGRAPH_\nMeid\xc5\xbei laikotarpiu prad\xc4\x97tos nuodugnios administracin\xc4\x97s reformos. 1868\xc2\xa0m. dvi did\xc5\xbeiausios \xc5\xbeem\xc4\x97s \xc5\xa1iaur\xc4\x97je (Deva ir Mucu) padalintos \xc4\xaf atskiras dalis. Taip pat administraci\xc5\xa1kai padalinta ir Hokaido sala._NEWLINE_Pa\xc4\x8dioje XIX a pabaigoje \xc5\xbeem\xc4\x97s buvo panaikintos, ir jas pakeit\xc4\x97 prefekt\xc5\xabros.'